


[image: ]


ΠΡΟΚΗΡΥΞΗ ΜΙΑΣ (1) ΘΕΣΗΣ ΝΗΠΙΑΓΩΓΟΥ
ΓΙΑ ΤΙΣ ΑΝΑΓΚΕΣ ΤΟΥ ΚΟΙΝΟΤΙΚΟΥ ΝΗΠΙΑΓΩΓΕΙΟΥ ΤΡΑΧΩΝΙΟΥ 
 ΔΗΜΟΥ KOYΡΙΟΥ

Ο Δήμος Κουρίου προκηρύσσει μια (1) θέση Νηπιαγωγού για εργοδότηση στο Κοινοτικό Νηπιαγωγείο Τραχωνίου, για την σχολική χρονιά 2026-2027 με προοπτική επέκτασης. 
Το ωράριο εργασίας είναι Δευτέρα έως Παρασκευή, από τις 07:30 μέχρι τις 14:45 και καθορίζεται με βάση τους όρους εργοδότησης Κοινοτικού Νηπιαγωγού που θεσπίζει το Υπουργείο Παιδείας και Πολιτισμού. Η μισθοδοσία ρυθμίζεται σύμφωνα με την εγκύκλιο (αρ. yyp1806a) του ίδιου Υπουργείου.
1. Απαιτούμενα προσόντα
1.1 Οι αιτητές πρέπει να έχουν συμπληρώσει το 18ο έτος της ηλικίας τους κατά την ημερομηνία λήξης της προθεσμίας υποβολής των αιτήσεων για την παρούσα διαδικασία.
1.2 Οι αιτητές πρέπει να είναι πολίτες της Κυπριακής Δημοκρατίας ή πολίτες κράτους - μέλους της Ευρωπαϊκής Ένωσης και να έχουν εκπληρώσει τις στρατιωτικές τους υποχρεώσεις ή να έχουν νόμιμα απαλλαγεί από αυτές.
1.3 Πτυχίο Νηπιαγωγού / Πανεπιστημιακό Δίπλωμα αναγνωρισμένο από το Κ.Υ.ΣΑ.Τ.Σ με ισοτιμία και αντιστοιχία του πτυχίου Νηπιαγωγού
1.4 Κατοχή Μεταπτυχιακού Τίτλου συναφή με τα καθήκοντα της θέσης, θα θεωρηθεί επιπρόσθετο προσόν.        
1.5 Πολύ καλή γνώση της ελληνικής γλώσσας και καλή γνώση της αγγλικής γλώσσας. Σημειώσεις: 

(α)   	Η πολύ καλή γνώση της Ελληνικής και η καλή γνώση της Αγγλικής γλώσσας διαπιστώνεται με βάση τα αποδεκτά τεκμήρια που κατείχε ο υποψήφιος και που απαιτεί η Επιτροπή Δημόσιας Υπηρεσίας. Κατάλογος των «Τεκμηρίων Γνώσης Γλωσσών» υπάρχει αναρτημένος στην ιστοσελίδα της Επιτροπής Δημόσιας Υπηρεσίας (www.psc.gov.cy).

(β)   	Αναφορικά με τους υποψηφίους, των οποίων η μητρική γλώσσα δεν είναι η ελληνική και δεν κατέχουν απολυτήριο Ελληνικού Σχολείου Μέσης Εκπαίδευσης, και οι οποίοι, δυνάμει του άρθρου 2.3 του Συντάγματος, επέλεξαν να ανήκουν στην Ελληνική Κοινότητα, απαιτείται μόνο καλή γνώση της ελληνικής γλώσσας, νοουμένου ότι θα έχουν άριστη γνώση της αγγλικής γλώσσας.

1.6 Πείρα σχετική με τα καθήκοντα της θέσης αποτελεί πλεονέκτημα η οποία θα πρέπει να τεκμηριώνεται.

1.7 Ακεραιότητα χαρακτήρα, πρωτοβουλία, υπευθυνότητα και ευθυκρισία.

2. Οι ενδιαφερόμενοι πρέπει να υποβάλλουν την αίτηση τους σε έντυπη μορφή ιδιοχείρως στο Δήμο Κουρίου μαζί με τα αντίγραφα των διπλωμάτων/πιστοποιητικών και αντίγραφο δελτίου ταυτότητας. Μπορούν να προμηθευτούν την αίτηση από τα γραφεία των Δημοτικών Διαμερισμάτων Κουρίου ή στην ιστοσελίδα του Δήμου Κουρίου www.kourion.org 
   
2.1 [bookmark: _Hlk165034205]Η συμπληρωμένη και υπογεγραμμένη Αίτηση και τα απαραίτητα πιστοποιητικά/βεβαιώσεις/στοιχεία πρέπει να υποβάλλονται σε κλειστό φάκελο στο κουτί προσφορών στο Δήμο Κουρίου (Λεωφόρος Αρχ. Μακαρίου  Γ’ 120 Τ.Κ. 4182 Ύψωνας Λεμεσός) είτε με συστημένη επιστολή μέσω ταχυδρομείου στην ταχυδρομική διεύθυνση Δήμος Ύψωνα - Λεωφόρος Αρχ. Μακαρίου Γ’ 120 Τ.Κ. 4182 Ύψωνας Λεμεσός. Στο εξωτερικό μέρος του φακέλου θα πρέπει να αναγράφεται «Αίτηση για την Θέση Νηπιαγωγού στο Κοινοτικό Νηπιαγωγείο Τραχωνίου στο Δήμο Κουρίου».

2.2 	Τελευταία ημερομηνία παραλαβής των αιτήσεων είναι η 09η Οκτωβρίου, 2026 και ώρα 12 μμ.


2.3 Ο επιτυχών/ουσα, μετά την θετική απάντηση της Επιτροπής, θα πρέπει εντός δεκαπέντε ημερών να προσκομίσει τα πιο κάτω πιστοποιητικά για να προχωρήσει στην υπογραφή του σχετικού συμβολαίου. 

· Πρόσφατο Πιστοποιητικό Υγείας 
· Πρόσφατα αποτελέσματα αιματολογικών εξετάσεων για μεταδοτικές ασθένειες 
· Αποτελέσματα ακτινογραφίας θώρακα 
· Αντίγραφο Πιστοποιητικού Λευκού Ποινικού Μητρώου πρόσφατα εκδοθέν από την αστυνομία
· Αντίγραφο Πιστοποιητικού το οποίο εκδίδεται σύμφωνα με τον περί της πρόληψης και καταπολέμησης της σεξουαλικής κακοποίησης/εκμετάλλευσης παιδιών και της παιδικής πορνογραφίας Νόμο Ν91(Ι)2014, το οποίο να έχει εκδοθεί από την αστυνομία εντός των δύο τελευταίων μηνών.

 
3. Αιτήσεις που δεν θα συνοδεύονται από τα απαραίτητα πιστοποιητικά και έγγραφα δεν θα γίνονται αποδεκτές και δεν θα εξετάζονται


Για περισσότερες πληροφορίες οι ενδιαφερόμενοι μπορούν να αποτείνονται στο τηλέφωνο 25395600 (ext.0 ext. 8) ή στην ηλεκτρονική διεύθυνση info@kourion.org

